cyanic-selkie/wikianc huggingface dataset:
สถาบันปาสเตอร์แห่งกัมพูชา
สถาบันปาสเตอร์แห่งกัมพูชา (វិទ្យាស្ថាន​ប៉ាស្ទ័រ​កម្ពុជា, Institut Pasteur du Cambodge, IPC) เป็นศูนย์วิจัยทางการแพทย์และสถาบันสาธารณสุขในกรุงพนมเปญ ประเทศกัมพูชา ซึ่งเป็นส่วนหนึ่งของเครือข่ายศูนย์สุขภาพระหว่างประเทศของสถาบันปาสเตอร์และเป็นหน่วยงานอิสระทำงานร่วมกับกระทรวงสาธารณสุข ก่อตั้งขึ้นครั้งแรกในปี พ.ศ. 2496 และเปิดดำเนินการอีกครั้งในปี พ.ศ. 2535 หลังจากข้อตกลงสันติภาพปารีส (ค.ศ. 1991)
ปี พ.ศ. 2541 เป็นต้นมา IPC เป็นหน่วยงานเดียวในกัมพูชาที่ดำเนินการฉีดวัคซีนป้องกันโรคพิษสุนัขบ้าสำหรับผู้มีความเสี่ยงจากการสัมผัสโรค (Post Exposure Prophylaxis) สถาบันมีการดำเนินงานศูนย์ป้องกันโรคพิษสุนัขบ้าในกรุงพนมเปญ จังหวัดพระตะบอง และกำปงจาม
ตั้งแต่ปี พ.ศ. 2563 IPC ได้เป็นส่วนหนึ่งของคณะกรรมการระดับชาติที่เกี่ยวข้องกับการจัดการสาธารณสุขในเหตุการระบาดทั่วของโควิด-19 ในประเทศกัมพูชา รวมถึงดำเนินการวิจัยเกี่ยวกับการก่อโรคของไวรัส SARS-CoV-2 นักวิจัยที่ IPC พบจากการวิจัยหาลำดับสารพันธุกรรมว่าไวรัสจากค้างคาวมงกุฎในกัมพูชา มีความคล้ายคลึงกับ SARS-CoV-2 ถึง 97% ซึ่งให้ข้อมูลเกี่ยวกับต้นกำเนิดที่เป็นไปได้ของโรคโควิด-19 IPC ยังดำเนินการวิจัยเกี่ยวกับโรครับจากสัตว์ในอนาคตอีกด้วย
สัมภเวสี
ความหมาย
สัมภเวสี หมายถึงกลุ่มปุถุชนและสิ่งมีชีวิตทั้งหลายที่ต้องแสวงหาพ่อแม่หรือแสวงหาที่เกิดซึ่งยังไม่ถึงนิพพาน และต้องเวียนว่ายตายเกิด เดิมนั้นสัมภเวสีถูกเข้าใจว่าเป็นวิญญาณเร่ร่อนที่ยังหาที่เกิดใหม่ไม่ได้ ซึ่งความเชื่อนั้นผิด
กระบวนการเกิดสัมภเวสี
พระอภิธรรมบัญญัติว่า เมื่อสัตว์ที่อยู่ใน 31 ภพภูมินั้นกำลังตายนั้น จุติจิต คือจิตขณะที่กำลังตายจะเกิดขึ้น และเกิดขึ้นขณะเดียวเท่านั้น "ปฏิสนธิจิต" ก็จะเกิดต่อทันทีไม่มีจิตดวงใดมาคั่น และเมื่อเกิด ปฏิสนธิจิต แล้วก็คือเกิดในภพใหม่แล้ว คือจุติจิต เกิดปฏิสนธิจิต ต้องเกิดต่อทันที ยกเว้นพระอรหันต์ที่ไม่มีปฏิสนธิจิต เกิดต่อเพราะท่านไม่ต้องมาเกิดอีกแล้ว
อ้างอิง
พจนานุกรมพุทธศาสน์ ฉบับ ประมวลศัพท์ ของ พระธรรมปิฎก (ป.อ. ปยุตฺโต) อยู่ในคำว่า ภูตะ หน้า 207
เจ้าชายฮูร์แบร์ตุส เจ้าชายรัชทายาทแห่งซัคเซิน-โคบวร์คและโกทา
เจ้าชายฮูร์แบร์ตุส เจ้าชายรัชทายาทแห่งซัคเซิน-โคบวร์คและโกทา (His Highness Hubertus, Hereditary Prince of Saxe-Coburg and Gotha) ประสูติเมื่อวันที่ 16 กันยายน 2518 ณ ฮัมบวร์ค ประเทศเยอรมนี เป็นพระโอรสพระองค์ใหญ่ใน เจ้าชายแห่งซัคเซิน-โคบวร์คและโกทา และ เจ้าหญิงแห่งซัคเซิน-โคบวร์คและโกทา ทรงเป็นรัชทายาทอันดับที่ 1 ในการสืบทอดตำแหน่ง เจ้าชายพระประมุขแห่งซัคเซิน-โคบวร์คและโกทา พระองค์ทรงศึกษากฎหมายในมหาวิทยาลัยเวือทซ์บวร์ค ในปี 2540 และในปี 2542 ทรงศึกษาในวิทยาลัยเศรษฐศาสตร์และรัฐศาสตร์ ลอนดอน และในปี 2543 ทรงศึกษาในมหาวิทยาลัยลูทวิช-มัคซีมีลีอานแห่งมิวนิก ก่อนจะจบการศึกษาในปี 2546
จากนั้นพระองค์ทรงงานในฐานะทนายความให้กับธนาคารในนิวยอร์ก ในปี 2555 พระองค์เสด็จนิวัติกลับฮัมบวร์ค เพื่อทรงงานในฐานะพระราชวงศ์และทรงอุปถัมภ์องกรณ์ต่างๆไว้ในพระอุปถัมภ์
เสกสมรส
พระองค์ทรงเสกสมรสกับ เคลลี รอนเด์สต์เวดต์ นักวาณิชธนกิจ เมื่อวันที่ 21 พฤษภาคม 2552 และพิธีทางศาสนาเมื่อวันที่ 23 พฤษภาคม ปีเดียวกัน มีแขกในงานเพียงไม่กี่คน อาทิ คาร์ลที่ 16 กุสตาฟ ราชินีซิลเวีย ซีโมน แซ็กซ์-โคบูร์ก-ก็อตธา เจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอสเต ลอร์ด และ เลดีนิโคลัส วินด์เซอร์ เคลลี รอนเด์สต์เวดต์ รับพระราชทานพระอิสริยยศ เจ้าหญิงรัชทายาทแห่งซัคเซิน-โคบวร์คและโกทา พระชายา พร้อมฐานันดร ไฮเนส มีพระบุตรดังนี้
ดาร์ธ มอล
ในปีที่ 32 ก่อนยุทธการยาวิน ซิเดียสส่งมอลไปสังหารอาจารย์เจไดไควกอน จินน์ และโอบีวัน เคโนบี พาดาวันของไควกอน หลังจากติดตามทั้งสองไปได้จนถึงทาทูอีนและนาบู เขาก็ได้ปะทะกับเจไดทั้งคู่ในยุทธการธีดครั้งที่ 2 มอลได้สังหารไควกอนเป็นผลสำเร็จ แต่กลับผิดพลาดอย่างมหันต์ที่ประมาทพาดาวันเจไดอย่างโอบีวัน เคโนบี ภายหลังการต่อสู้ช่วงสั้นๆ ทว่ารวดเร็วนั้น โอบีวันก็สังหารซิธลอร์ดชาวซาบรากตนนี้ลง เป็นการปิดชีวิตของดาร์ธ มอล แต่ในตอนหลัง ผู้ทำนายแห่งด้านมืด ก็ได้โคลนนิ่งดาร์ธ มอลขึ้นมาเนื่องจากเชื่อว่า ดาร์ธ เวเดอร์ไม่เหมาะสมที่จะเป็นผู้รับใช้ของซีเดียส และได้สู้กัน แต่ในท้ายที่สุด เวเดอร์ก็ชนะโคลนซิธลอร์ดคนนี้ซึ่งเรียกว่า ดอพเพลงการ์ และสังหารเขาได้ในที่สุด
เหตุการณ์
ไม่เพียงเท่านั้น ในหนังแอนิแมชั่น Star Wars : Clone Wars และ Rebels ซึ่งได้รับการยืนยันว่าเป็นเนื้อหาอย่างเป็นทางการได้บอกว่า แท้ที่จริงแล้วดาร์ธ มอลนั้นยังไม่ตายเพราะเขาถูกโอบีวันฟันกระบี่แสงไปที่เอวจนทำให้ร่างกายขาดเป็นสองท่อนและตกลงไปในช่องระบายอากาศบนดาวนาบู ต่อมาก็ทำการหลบหนีไปยัง โลธอล ไมเนอร์
ในช่วงปีที่ 2 ก่อนยุทธการยาวิน มอลได้เดินทางไปที่ดาวทาทูอิน จากการนำทางของโฮโลครอน ได้พบกับเบน(โอบีวัน)เคโนบีที่ช่วยหลือเอซรา บริดเจอร์ มอลและเบนก็ได้ต่อสู้ 3 กระบวนท่า มอลพลาดท่า จึงถูกฟันที่กลางร่าง ก่อนตายมอลได้สั่งเสียโอบีวันว่า "เขาคือผู้ที่ถูกเลือก เขาจะแก้แค้นให้เรา" ก่อนสิ้นลม
ก๊อดออฟวอร์ (วิดีโอเกม พ.ศ. 2561)
ก๊อดออฟวอร์  (God of War) เป็นวีดีโอเกมแนวต่อสู้-ผจญภัย พัฒนาโดยแซนตามอนิกาสตูดิโอ และจัดจำหน่ายโดยโซนี่ อินเตอร์แอ็กทีฟ เอนเตอร์เทนเมนต์ วางจำหน่ายทั่วโลกในวันที่ 20 เมษายน 2018 สำหรับเพลย์สเตชัน 4 เป็นเกมลำดับที่ 8 ในชุดเกม ก๊อดออฟวอร์ และเป็นภาคต่อของเกม ก๊อดออฟวอร์ 3 ที่วางจำหน่ายในปี 2010
Cory Barlog ครีเอทีฟไดเร็กเตอร์ของเกม อธิบายไว้ว่าเป็นการจินตนาการใหม่ของแฟรนไชส์โดย​​การเปลี่ยนแปลงรูปแบบการเล่นครั้งสำคัญคือ เครโทส (Kratos) จะใช้ขวานเวทมนตร์ (Leviathan Axe) ต่อสู้อย่างโดดเด่นแทนดาบโซ่คู่ (Blade Of Chaos) อันเป็นเอกลักษณ์ของเขา ก๊อดออฟวอร์  ยังใช้มุมกล้องอิสระแบบสะพายไหล่ โดยการดำเนินเรื่องของเกมนี้จะอยู่ในรูปแบบช็อตเดียว ซึ่งต่างจากมุมกล้องแบบตายตัวของเกมที่ออกก่อนหน้า ตัวเกมยังรวมถึงองค์ประกอบของเกมสวมบทบาท และเอทรีอัสลูกชายของเครโทสจะให้ความช่วยเหลือในการต่อสู้ ทีมพัฒนาเกมดั้งเดิมส่วนใหญ่ทำงานใน ก๊อดออฟวอร์  และออกแบบให้เข้าถึงได้และมีเหตุผล เกม A Call from the Wilds เกมแบบข้อความสั้นแยกต่างหาก วางจำหน่ายในเดือนกุมภาพันธ์ 2018 และติดตามเอทรีอัสในการผจญภัยครั้งแรกของเขา
ก๊อดออฟวอร์  ได้รับการยกย่องอย่างกว้างขวางจากเนื้อเรื่อง การออกแบบโลก การกำกับศิลป์ ดนตรี กราฟิก ระบบการต่อสู้ และตัวละคร โดยเฉพาะอย่างยิ่งไดนามิกส์ระหว่างเครโทสและเอทรีอัส นักวิจารณ์หลายคนกล่าวว่าตัวเกมประสบความสำเร็จในการฟื้นฟูซีรีส์โดยไม่สูญเสียเอกลักษณ์หลักของเกมรุ่นก่อน ตัวเกมได้รับคะแนนรีวิวที่สมบูรณ์แบบจำนวนหนึ่ง โดยเชื่อมโยงกับเกม ก็อดออฟวอร์ เดิม (2005) ว่าเป็นเกมที่มีคะแนนสูงสุดในซีรีส์ รวมถึงเป็นเกมเพลย์สเตชัน 4 ที่มีคะแนนสูงสุดในเว็บไซต์การรวบรวมบทวิจารณ์เมทาคริติก ในบรรดารางวัลและการเสนอชื่ออื่น ๆ ก็อดออฟวอร์  ได้รับรางวัลเกมแห่งปีจากสื่อและงานประกาศรางวัลมากมาย ตัวเกมทำยอดขายได้ดีในเชิงพาณิชย์ โดยมียอดขายมากกว่าห้าล้านชุดภายในหนึ่งเดือนที่วางจำหน่าย และมากกว่า 19.5 ล้านชุดภายในเดือนสิงหาคม 2021 ทำให้เป็นหนึ่งในเกมเพลย์สเตชัน 4 ที่ทำยอดขายดีที่สุดและเกมที่ขายดีที่สุดในซีรีส์ มีการดัดแปลงเป็นนวนิยายซึ่งตีพิมพ์ในเดือนสิงหาคม 2018 ตามด้วยซีรีส์การ์ตูนภาคก่อนที่ตีพิมพ์ตั้งแต่เดือนพฤศจิกายน 2018 ถึงกุมภาพันธ์ 2019 ตัวเกมเวอร์ชันพอร์ตลงไมโครซอฟท์ วินโดวส์วางจำหน่ายในเดือนมกราคม 2022 และภาคต่อ ก๊อดออฟวอร์ รักนาร็อก วางจำหน่ายในวันที่ 9 พฤศจิกายน 2022 สำหรับเพลย์สเตชัน 4 และเพลย์สเตชัน 5
ซูไทคูน ไดโนเสาร์
ซูไทคูน ไดโนเสาร์ เป็นภาคเสริมที่สองของเกมส์ซูไทคูนเป็นแบบการสร้างสวนสัตว์ไดโนเสาร์ ที่เป็นการสร้างสัตว์จากสัตว์ดึกดำบรรพ์ และยุคน้ำแข็งเป็นต้น
สโตนมิวสิกเอนเตอร์เทนเมนต์
สโตนมิวสิกเอนเตอร์เทนเมนต์ (Stone Music Entertainment) เป็นบริษัทจัดจำหน่ายเพลงของเกาหลีใต้ภายใต้ซีเจ อีเอ็นเอ็ม ร่วมกับร้านสตรีมมิงเพลงจีนีมิวสิก เป็นหนึ่งในบริษัทจัดจำหน่ายที่ใหญ่ที่สุดในเกาหลีใต้
ฮาน โซโล
ฮาน โซโล (Han Solo) เป็นตัวละครสมมติในแฟรนไชส์ สตาร์ วอร์ส สร้างโดย จอร์จ ลูคัส ตัวละครปรากฏตัวครั้งแรกในภาพยนตร์เรื่อง สตาร์ วอร์ส เมื่อปี ค.ศ. 1977 แสดงโดย แฮริสัน ฟอร์ด ต่อมาเขารับบทเดิมใน สตาร์ วอร์ส 2 (1980) และ สตาร์ วอร์ส 3: ชัยชนะของเจได (1983), อุบัติการณ์แห่งพลัง (2015) และบทนักแสดงรับเชิญสั้น ๆ ใน สตาร์ วอร์ส: กำเนิดใหม่สกายวอล์คเกอร์ (2019) ในภาพยนตร์ชุดแยก ฮาน โซโล: ตำนานสตาร์ วอร์ส (2018) อัลเดน เออเร็นริช แสดงเป็นตัวละครที่มีอายุน้อยกว่า
ตัวละครเป็นกัปตันของยานอวกาศ มิลเลนเนียม ฟอลคอน พร้อมกับนักบินผู้ช่วยชาววูกกีของเขา ชิวแบคคา ต่อมาได้มีส่วนเกี่ยวข้องกับพันธมิตรกบฏ ในสงครามต่อต้านจักรวรรดิกาแลกติกของพวกเขา เมื่อฮานพาเจได เบน เคโนบีและลูกศิษย์ของเขาลุค สกายวอร์คเกอร์ ไปยังอัลเดอราน นอกจากนี้ฮานยังได้มีความรักกับเลอา ออร์กานา และกลายเป็นพ่อของเบน โซโล ซึ่งต่อมาได้เข้าสู่ด้านมืดกลายเป็นไคโล เรน ผู้ชั่วร้าย
สถาบันภาพยนตร์อเมริกัน จัดอันดับให้โซโลเป็นวีระบุรุษในภาพยนตร์ที่ดีที่สุดอันดับที่ 14 ผู้เชี่ยวชาญเรื่องตำนาน โจเซฟ แคมป์เบลล์ อธิบายตัวละครนี้ว่า "เขาคิดว่าเขาเป็นคนเห็นแก่ตัว แต่แท้จริงแล้วเขาไม่ใช่ ... มีบางสิ่งบางอย่างผลักดัน [เขา]" ในปี ค.ศ. 1997 ลูคัสอธิบายฮานว่าเป็น "คนสันโดษที่คอยเหยียดหยาม ตระหนักถึงความสำคัญของการเป็นส่วนหนึ่งของกลุ่มและช่วยเหลือเพื่อให้มีสิ่งดี ๆ ร่วมกัน"
ต้นกำเนิด
ฮาน โซโล เกิดบนดาวเคราะห์คอเรลเลียซึ่งเป็นเวลาหลายปีที่ผ่านมาของสาธารณรัฐกาแลกติก ราวประมาณปีที่ 32 ก่อนยุทธการที่นาบู บางครั้งภายหลังจากที่เขาได้มีชื่อเสียงโด่งดัง ได้มีการเล่าข่าวลือโดยนักล่าเงินรางวัล นามว่า Snivvian ว่า ฮานเป็นผู้สืบเชื้อสายของเจ้าชาย-พลเรือเอกที่มีนามว่า Jonashe Solo สมาชิกของราชวงศ์คอเรลเลียที่มีแต่ยุคโบราณ ในช่วงปีแรกของเขา พ่อของเขาทำงานในอู่ต่อเรือของบริษัทวิศกรรมคอเรลเลีย ได้มีการสร้างยานต่างๆ เช่น ยานขนส่งสินค้าขนาดเบา รุ่น YT-1300(มิลเลนเนี่ยม ฟาลค่อน) จนกระทั่งเขาถูกไล่ออก พ่อของโซโลอยากให้ลูกชายออกจากดาวคอเรลเลียบนยานลำนี้ แต่ไม่สามารถทำได้ ตามที่ฮานได้กล่าวว่า เขาไม่เคยสนิทสนามกับพ่อของเขาเลย เมื่อถึงจุดหนึ่ง พ่อของเขาได้พาลูกชายไปยังที่โรงงานขนส่งสินค้าที่เขาทำงานอยู่ พ่อของเขาได้ชี้ให้เห็นว่ายานที่ถูกขึ้นนั้นได้สร้างคุณูปการต่อระบบดาวกาแลคซี แต่พวกเขาต่างไม่ให้ความสำคัญในที่สุด พ่อของเขาได้กล่าวกับลูกชายว่าเขาไม่ได้ตั้งใจจะสร้างยานขึ้นมา แต่พวกเขาจะบินออกไป พ่อของเขาได้ทอดทิ้งเขาในเวลาต่อมา เมื่อถึงจุดหนึ่ง เขาได้พบกับ Ithorian ชาว Pjolan
ทำงานให้กับแก็งหนอนขาว
ภายหลังจากพ่อของเขาได้จากไป ฮานได้เข้าไปมีส่วนเกี่ยวข้องกับแก็งอาชญากรรมที่มีชื่อว่า แก็งหนอนขาว ทำหน้าที่เป็น scrumrat(งานประเภทเด็กรับใช้ที่ใช้ให้ไปทำงานแบบสกปรก เช่น ขโมยของ) เขาได้พบกับเพื่อนในที่ทำงานเดียวกันที่ชื่อว่า คีร่า จนกระทั่งเขามีอายุสิบแปดปี เขาได้มีชีวิตอยู่ภายใต้คำสั่งของแก็งหนอนขาวที่มีหัวหน้าที่เป็นเอเลี่ยนสายพันธุ์ Grindalid นามว่า เลดี้ ฟรอกซิมา เวลาต่อมาฮานและคีร่าได้มีความสัมพันธ์อย่างลึกซึ่ง ครั้งหนึ่งฮันได้รับภารกิจในการนัดเจรจาเพื่อทำการแลกเปลี่ยน แต่ต้องล้มเหลวและเกิดการยิงปะทะ ฮานได้ต่อสู้เอาชีวิตรอดพร้อมกับฉกสิ่งของนั้นคือ ขวดบรรจุด้วยแร่ธาตุที่มีชื่อว่า โคแอกเซียม เป็นแร่ธาตุที่หายากไว้ใช้สกัดทำเป็นเชื้อเพลิงยานอวกาศซึ่งมีราคาแพงมาก ฮานได้วางแผนที่จะหลบหนีออกจากแก็งหนอนขาวและดาวคอเรลเลียไปพร้อมกับคีร่า คนรักของเขา แต่พวกเขาถูกจับได้และถูกส่งตัวไปหาเลดี้ฟรอกซิมา เลดี้ฟรอกซิมาจึงสั่งให้ทำการลงโทษทั้งสองแต่ฮานได้ใช้ไวพริบด้วยการปาก้อนหินใส่กระจกทำให้แสงแดงเข้ามาในห้อง ซึ่งเอเลี่ยนสายพันธุ์ Grindalid อย่างเลดี้ฟรอกซิมาแพ้แสงแดดอย่างรุนแรงจนได้รับบาดเจ็บ ฮานและคีราได้อาศัยเหตุการณ์ชุลมุนครั้ง ทำการขึ้นยานสปีดเดอร์หลบหนีออกมาได้สำเร็จ
ในขณะที่กำลังหลบหนี ฮานและคีร่าได้หลบหนีไปยังด่านของจักรวรรดิซึ่งพวกเขาได้ใช้โคแอกเซียมทำการติดสินบนกับเจ้าหน้าที่เพื่อให้พวกเขาผ่านพ้นไปได้ ฮานสามารถเดินผ่านไปได้เป็นคนแรก ในขณะที่คีร่ากำลังจะเข้าตามไปแต่ถูกพวกแก็งหนอนขาวเห็นเข้าและดึงเธอออกมาและเจ้าหน้าที่ทำการปิดประตู ฮานได้สัญญาจะกลับมาช่วยเธอแน่ ในที่สุดคีร่าถูกจับตัวไปโดยแก็งหนอนขาว ฮานได้หลบหนีให้พ้นจากสายตาของสตอร์มทรูปเปอร์ที่กำลังตรวจลาดตระเวนบนด่าน ฮันได้หันไปมองรอบๆจนพบศูนย์รับสมัครทหารแห่งจักรวรรดิ
กลายเป็น "ฮาน โซโล"
"โชคดีนะ ฮาน โซโล คงอีกไม่นานหรอกที่นายจะบินได้แล้ว"
- Drawd Munbrin
ออกเดินทาง
ฮานและชิวแบคคาเจรจากับลุคและโอบีวันเรื่องที่จะไปส่งพวกเขาที่อัลเดอรานและโอบีวันก็ตกลงที่จะจ่ายเงิน17,000เหรียญ กรีโดลูกน้องของแจบบา เดอะ ฮัทท์ได้มาทวงเงินหนี้คืนแต่ฮันได้ยิงปืนใส่กรีโดจนตาย ต่อมาแจบบาเจ้าหนี้ได้มาทวงหนี้ด้วยตัวเอง แต่ฮานได้อ้างว่าจะต้องไปส่งลูกค้าที่อัลเดอรานแล้วจะเอาหนี้มาคืนทีหลัง จากนั้นพวกสตอร์มทรูปเปอร์ได้ไล่ล่าพวกเขาที่แอบซ่อนซีทรีพีโอกับอาร์ทูดีทูเอาไว้
ฮานจึงขับยานมิลเลนเนียม ฟอลคอนไปส่งพวกลุคที่อัลเดอราน และได้โม้ว่ามิลเลนเนี่ยม ฟาลค่อนของเขาเร็ว14พาเซ็ค และเร็วพอที่จะแซงยานของพวกจักรวรรดิ แต่พบว่าอัลเดอรานถูกทำลายยานมิลเลเนี่ยมถูกดาวมรณะดึงเข้าไป พวกเขาจึงต้องหาทางปิดเกราะที่กั้นยานเอาไว้ ฮานและลุคจึงปลอมตัวเป็นสตอร์มทรูปเปอร์เพื่อจะไปช่วยเจ้าหญิงเลอาแต่พอช่วยเสร็จ ก็ต้องถูกพวกพวกสตอร์มทรูปเปอร์ไล่ล่า ฮันไม่เห็นด้วยที่เจ้าหญิงเลอาให้มุดเข้าไปในท่อบดขยะแต่ก็ต้องจำใจเข้าไป ฮาน,ลุคและเลอาเกือบถูกเครื่องบดขยะบดแต่โชคดีที่ซีทรีพีโอสั่งให้อาร์ทูดีทูหยุดการทำงานของเครื่องบดขยะ และได้ขึ้นยานแต่ต้องเสียโอบีวันที่สู้กับดาร์ธเวเดอร์ไป ฮันและลุคได้ร่วมมือกันยิงยานทายไฟต์เตอร์ของพวกจักรวรรดิด้วยปืนของมิลเลนเนี่ยม ฟาลค่อนตกทุกเครื่องและฮันก็ได้มาส่งลุค,เลอาและหุ่นทั้ง2ที่ดาวยาวินสำเร็จ
ในยุทธการยาวิน
ตอนที่พวกลุคอยู่ในฝูงบินโร้กที่จะทำหน้าที่ทำลายดาวมรณะ ฮานได้ขับยานกลับมาหาลุคอีกครั้งและได้ช่วยกันทำลายดาวมรณะสำเร็จ ลุคและฮานได้รับรางวัลจากเลอาด้วยกันและได้ขึ้นเป็นผู้พันของพันธมิตรฟื้นฟูสาธารณรัฐ
ในยุทธการฮอธ
กลุ่มกบฎได้ไปตั้งฐานทัพที่ดาวฮอธ ฮานซึ่งต้องการที่จะไปคืนหนี้แจบบาจึงได้สั่งให้ซ่อมยาน แต่ลุคได้ถูกมนุษย์หิมะทำร้ายระหว่างทางขณะไปเป็นยามลาดตระเวน ฮานได้ผ่าท้องของสัตว์ล่าตระเวนของลุคที่หนาวตายแล้วนำมาห่มตัวลุคไว้ จากนั้นนักบินโร้กสองได้มาช่วยพวกเขาเอาไว้ ต่อมาจักรวรรดิกาแลกติกได้ส่งกองทัพไปจู่โจมฐานทัพของพวกกบฎ พวกฮันซึ่งได้แก่ตัวฮานเอง,เลอา,ชิวแบคคา,ซีทรีพีโอได้ขับยานมิลเลเนี่ยม ฟาลค่อนหลบหนีจากพวกจักรวรรดิ
ถูกแช่ในแท่งคาร์บอน
พวกฮานได้ขับมิลเลเนี่ยม ฟาลค่อนลงไปที่นครเมฆาดาวเบสพิน ฮานได้รับการต้อนรับจากแลนโด คาลริสเซียนเพื่อนสนิทและเพื่อนรักของเขา เลอาบอกว่าแลนโดดูไม่น่าไว้ใจแต่ฮานไม่เชื่อเลอา แลนโดได้ชักชวนให้ฮานไปรับประทานอาหาร แต่ฮานพบว่าเพื่อนของเขาได้ทรยศเขาซึ่งมีดาร์ธเวเดอร์รอเขาอยู่แล้ว ฮานยิงปืนใส่เวเดอร์แต่ไม่โดน พวกฮานได้หนีจากพวกทหารแต่หนีไม่ทันจึงถูกจับ และถูกพวกจักรวรรดิแช่แข็งในแท่งคาร์บอนก่อนถูกแช่แข็งเลอาได้บอกกับเขาว่า
ฮานได้ถูกแช่แข็งในแท่งคาร์บอน และถูกส่งไปที่รังของแจบบา เดอะ ฮัทท์โดยลูกน้องของเขาโบบา เฟทท์
ถูกช่วยเหลือ
ลุคได้ส่งซีทรีพีโอและอาร์ทูดีทูไปเป็นทูตเจรจาในการคืนฮานในแท่งคาร์บอนจากแจบบา เดอะ ฮัทท์ ในข้อความลุคจะให้หุ่นทั้ง2ตัวเป็นของชำร่วย แต่ถ้าไม่ยอมทำตามลุคจะมาช่วยฮานเอง ซึ่งลุครู้อยู่แล้วว่าแจบบาไม่ยอมทำตามแน่นอน แจบบาไม่ยอมทำตามสัญญาเขาจึงสั่งให้หุ่นทั้ง2ไปล้างสมอง แต่เลอาที่ใส่หน้ากากได้มาช่วยซีทรีพีโอไว้และได้มาช่วยกันหลอมเหลวฮานที่อยู่ในแท่งคาร์บอน ฮันตาพร่ามัวฮันจึงถามว่า
แต่ถูกแจบบาจับได้ ลุคจึงเดินทางมาหาแจบบาเอง แจบบาใช้กับดักจับลุคลงไปในห้องที่มีอสุรกาย แต่ลุคก็เอาชนะมาได้ แจบบาจึงจับพวกลุคลงปากอสุรกาย ลุคแกล้งทำเป็นกระโดดลงไปและรับไลท์เซเบอร์ที่กระเด็นมาจากอาร์ทูดีทูและได้ช่วยฮาน ฮานได้ยิงปืนใส่หนวดของอสุรกายที่กำลังมัดขาของแลนโดและช่วยแลนโดไว้ได้ ฮานช่วยลุคกันถล่มเรือลอยฟ้าของแจบบาและได้พาเพื่อน ๆ ทุกคนหนีไปจากเรือลอยฟ้าที่กำลังจะระเบิดได้ในที่สุด
ในยุทธการเอนดอร์
ฮานได้ไปร่วมงานฉลองกับพวกอีว็อกและจะไม่เป็นตัวกขค.ให้ระหว่างลุคกับเลอา แต่เลอาได้บอกว่าลุคเป็นพี่ของหล่อน ฮานกับเลอาจึงได้รักกันในที่สุด
ใช้ชีวิตกับเลอา (ปีที่ 4-34 หลังยุทธการยาวิน)
หลังจากศึกเอนดอร์จบลง ฮานได้แต่งงานกับเลอาจนมีลูกคนหนึ่งชื่อว่า เบ็น โซโล ซึ่งมีพลังสัมผัสเหมือนแม่และลุงอย่างลุค สกายวอล์คเกอร์ แต่ทว่าเบ็นกลับหันไปสู่ด้านมืดกลายเป็น ไคโล เร็น เป็นอัศวินแห่งปฐมภาคีไป ฮานเสียใจมากและได้แยกตัวออกจากเลอาพร้อมกับชิวแบคคา แต่โชคร้าย ยานมิลเลนเนี่ยม ฟาลค่อนของเขากลับถูกขโมยไป
การกลับมา
หลายปีต่อมา หลังจากที่ยานมิลเลนเนี่ยม ฟาลค่อนของเขาได้ถูกขโมยไป ฮันกับชิวแบคคาได้กลับมาเป็นนักขนของเถื่อนเช่นเดิม และได้มาตรวจสอบค้นหายานของเขาที่ท่าจอดยาน และยานของเขาได้กลับมาหาเขาโดยฮันได้รับรู้ว่าเรย์และฟินน์เป็นผู้ที่ขับยานมา ฮานสั่งให้ชิวอี้ไล่พวกเรย์ลงจากยานด้วยกระสวยอวกาศ แต่พวกเรย์ไม่ยอม เรย์ได้เล่าเรื่องราวของสกายวอล์คเกอร์ และฮานก็ได้บอกว่าเรื่องพวกนั้นไม่ใช่ตำนานแต่เป็นเรื่องจริง ต่อมาได้มีพวกสลัดอวกาศมาไล่ต้อนทวงเงินจากฮัน ทำให้ฟินน์และเรย์โดนลูกหลงไปด้วยแต่ฮานและเรย์ได้ร่วมมือกันจัดการกับสัตว์ประหลาดของพวกสลัดอวกาศเพื่อช่วยเหลือฟินน์ และฮานก็ได้พาพวกเรย์ออกเดินทางไปหามาส คานาต้าด้วยกัน
พบสหายเก่า
ฮานได้เดินทางมาที่ผิวดาวทักโคดานาและได้มอบปืนเลเซอร์ให้กับเรย์ไว้ใช้ ต่อมาเขาและพรรคพวกได้เดินทางไปหามาส คานาต้าที่บาร์แห่งหนึ่ง มาสได้บอกกับพวกฮานว่าเขานั้นเก็บไลท์เซเบอร์ของอนาคิน สกายวอล์คเกอร์ที่ดาวเบสพินไว้ จากนั้นพวกปฐมภาคีได้ใช้ลำแสงที่มีอณุภาพสูงจ่อมาที่ทักโคดานา พวกฮันต้องต่อสู้กับพวกสตอร์มทรูปเปอร์ ซึ่งเรย์ได้ถูกพวกปฐมภาคีจับตัวไปไว้ที่ฐานสตาร์คิลเลอร์ แต่โชคดีที่พวกกองกำลังฝ่ายต่อต้านมาช่วยไว้ก่อน ฮานได้พบกับเลอาอีกครั้งและได้พูดคุยกัน ต่อมาฮันและพรรคพวกได้เดินทางไปที่ฐานของกองกำลังฝ่ายต่อต้านเพื่อให้บีบีเอทมาส่งแผนที่สำหรับตามหาลุค สกายวอล์คเกอร์ และได้เดินทางไปทำลายฐานสตาร์คิลเลอร์ร่วมกับชิวแบคคาและฟินน์ เนื่องจากฟินน์บอกว่าตัวเองสามารถปิดเกราะของฐานได้
เสียชีวิต
ฮานได้ถูกฟินน์โกหกว่าสามารถปิดเกราะได้ ซึ่งจริง ๆ ฟินน์ต้องการจะมาช่วยเรย์ ระหว่างทางในฐานสตาร์คิลเลอร์ฮันและฟินน์ได้มาพบกับเรย์ที่หนีออกมาได้ด้วยพลังระหว่างทาง แต่ก็ถูกขัดขวางโดยไคโล เร็น ฮานพยายามเกลี้ยกล่อมลูกชายให้กลับไปหาเขาและเลอา เมื่อได้ฟังพ่อพูดดังนั้น ไคโล เร็น ก็เกิดลังเลอยู่ครู่หนึ่ง แต่ในที่สุดเขาก็ยอมจำนนต่อด้านมืด เร็นใช้กระบี่แสงแทงทะลุอกฮานจนเสียชีวิต และตกลงจากสะพานของฐานสตาร์คิลเลอร์ไปในที่สุด สร้างความเจ็บปวดและโศกเศร้า ให้กับสหายอย่าง ชิวเบคก้า เป็นอย่างมาก ลุคที่อยู่บนดาวอัคโต ก็สัมผัสได้ถึงการตายของเขาเช่นกัน
ฮานยิงก่อน
ภาพยนตร์สตาร์ วอร์สฉบับพิเศษปรับปรุงใหม่ปี ค.ศ. 1997 มีการเปลี่ยนแปลงรายละเอียดในฉากที่ฮาน โซโล ยิงปืนแสงสังหารกรีโดลง โดยฉบับเดิมนั้นฮานยิงปืนแสงสังหารกรีโดก่อนที่กรีโดจะทันหยิบปืน แต่ในฉบับพิเศษนั้นได้ปรับปรุงใหม่ทำให้กรีโดยิงปืนก่อนหน้าฮันครู่หนึ่งแต่ไม่โดน จากนั้นฮันจึงยิงปืนสวนสังหารกรีโด ผู้ชมหลายคนแสดงความไม่พอใจต่อการปรับปรุงนี้
แร็กกา
ดนตรีแร็กกามัฟฟิน (raggamuffin music) หรือย่อว่า แร็กกา (ragga) เป็นแนวเพลงย่อยของแดนซ์ฮอลหรือเร็กเก ที่ประกอบด้วยเครื่องดนตรีหลักอย่าง ดนตรีอิเล็กทรอนิกส์ และเช่นเดียวกับดนตรีฮิปฮอป คือมักใช้แซมพลิงแร็กกา ในปัจจุบันมักมีความหมายเดียวกับแดนซ์ฮอล เร้กเก้ ที่ดีเจจะทำหน้าที่พูดคุย มากกว่าการเลือกเพลง ถูแผ่น หรือร้องในต้นเพลงริดดิ
อุทยานแห่งชาติน้ำตกทรายขาว
อุทยานแห่งชาติน้ำตกทรายขาว ตั้งอยู่ในพื้นที่จังหวัดปัตตานี จังหวัดยะลา และจังหวัดสงขลา
ที่ตั้งและอาณาเขต
มีเนื้อที่ 68,750 ไร่ หรือ 110 ตารางกิโลเมตร
ประวัติ
น้ำตกทรายขาวเดิมชาวบ้านเรียกว่า “น้ำตกกระโถน “ มีต้นกำเนิดจากยอดเขาแม่นางจันทร์ บนทิวเขาสันกาลาคีรี เป็นน้ำตกที่ตกจากหน้าผาสูงประมาณ 30 เมตร ความยาวประมาณ 700 เมตรสองข้างลำธารมีต้นไม้ปกคลุมด้วยป่าดิบชื้นที่อุดมสมบรูณ์อันเป็นแหล่งกำเนิดของลำห้วยลำธารที่ไหลลงสู่แม่น้ำเทพามีเนื้อที 750 ไร่ หรือ 1.15 ตารางกิโลเมตร
จากการบอกเล่าของราษฏรที่อาศัยอยู่บริเวณนั้นได้เล่าว่า พระครูศรีรัตนากร (ท่านศรีแก้ว) เจ้าอาวาสวัดทรายขาวเป็นผู้ค้นพบน้ำตกแห่งนี้เมื่อประมาณปี พ.ศ. 2475 หลังจากนั้นท่านได้ขอความร่วมมือให้ราษฏรสละแรงงานในการก่อสร้างศาลา บันไดเหล็กและจัดทำถนนขึ้นไปยังน้ำตก เพื่อให้ประชาชนได้พักผ่อนและชมทิวทัศน์ความสวยงามของน้ำตกแห่งนี้
หลังจากนั้น ยังได้ปรับปรุงและทำถนนจากตลาดนาประดู่ไปยังน้ำตกทรายขาวเป็นถนนดิน เมื่อปี พ.ศ. 2479 ทำให้น้ำตกแห่งนี้มีชื่อเสียงจนถึงปัจจุบันและเป็นที่นิยมของนักท่องเที่ยวและประชาชนมากยิ่งขึ้น
อุทยานแห่งชาติน้ำตกทรายขาว ตั้งอยู่ในเขตพื้นที่รอยต่อ 3 จังหวัดภาคใต้ตอนล่าง คือ จังหวัดปัตตานี จังหวัดยะลา และจังหวัดสงขลา และอยู่ในเขตป่าสงวนแห่งชาติ 3 แห่ง คือ ป่าสงวนแห่งชาติป่าเขาใหญ่ จังหวัดปัตตานี ในเขตอำเภอโคกโพธิ์ จังหวัดปัตตานี ป่าสงวนแห่งชาติป่าเขาใหญ่ จังหวัดยะลา ในเขตอำเภอเมือง และอำเภอยะหา จังหวัดยะลา และอุทยานแห่งชาติเขาสันกาลาคีรี ในเขตอำเภอสะบ้าย้อย จังหวัดสงขลา มีเนื้อที่จากการสำรวจครั้งแรกประมาณ 110 ตารางกิโลเมตร หรือ 68,756 ไร่ เป็นอุทยานแห่งชาติเตรียมการประกาศจัดตั้งโดยได้ผ่านความเห็นชอบจากคณะรัฐมนตรีและเลขาธิการรัฐมนตรีแจ้งให้พิมพ์แผนที่ท้ายพระราชกฤษฎีกา เพื่อจะนำขึ้นทูลเกล้าฯ ลงพระปรมาภิไธยในเดือนมกราคม พ.ศ. 2541
ได้มีกลุ่มราษฎรในท้องที่ ตำบลลำพะยา อำเภอเมืองยะลา จังหวัดยะลา ชุมนุมคัดค้านการประกาศจัดตั้งอุทยานแห่งชาติน้ำตกทรายขาว เนื่องจากพื้นที่เตรียมการดั้งกล่าวบางส่วนทับซ้อนพื้นที่ทำกินของราษฎรและได้ทำการสำรวจรังวัดแนวเขตปรับปรุงใหม่โดยส่วนวิศวกรรมป่าไม้ กรมป่าไม้แล้ว ขณะนี้ข้อมูลดังกล่าวได้จัดส่งให้สำนักอุทยานแห่งชาติ กรมอุทยานแห่งชาติ สัตว์ป่า และพันธุ์พืช เมื่อเดือนมกราคม 2546 เพื่อพิจารณาดำเนินการต่อไปแล้ว
สภาพทั่วไป
พื้นที่บริเวณที่ทำการสำรวจใหม่ในครั้งนี้อยู่พื้นที่ป่าทิวเขาสันกาลาคีรี ในเขตป่าสงวนแห่งชาติเดิมทั้งสามแห่ง มีลักษณะภูมิประเทศเป็นเทือกเขาสลับซับซ้อน ส่วนใหญ่เป็นเนินเขาและที่ราบบางส่วนหินเป็นหินแกรนิตและหินปูน ดินเป็นดินเหนียวปนทราย ซึ่งมีเปอร์เซ็นต์ทรายสูงประกอบกับอยู่บนที่สูงจึงมีความชื้นมาก ฝนตกและอากาศเย็นสบายตลอดปีทำให้สภาพพื้นที่มีความอุดมสมบูรณ์ พันธุ์ไม้ที่สำคัญ ได้แก่ ไม้ยาง สยา กระบาก หลุมพอ ตะเคียนทอง เป็นต้น สัตว์ท้องถิ่น ได้แก่ เลียงผา หมูป่า เก้ง เม่น เป็นต้น
การเดินทาง
อุทยานแห่งชาติน้ำตกทรายขาว อยู่ห่างจากกรุงเทพฯ โดยทางรถยนต์ประมาณ 1,120 กิโลเมตร หรือ โดยทางรถไฟประมาณ 1,009 กิโลเมตร ระยะทางจากจังหวัดปัตตานี ถึงอำเภอโคกโพธิ์ ระยะทาง 26 กิโลเมตร และระยะทางจากอำเภอโคกโพธิ์ ถึงสำนักงานอุทยานแห่งชาติน้ำตกทรายขาว ระยะทาง 7 กิโลเมตร สภาพถนนเป็นถนนลาดยางตลอดเส้นทาง
สถานที่ติดต่อ
อุทยานแห่งชาติน้ำตกทรายขาว มีบ้านพัก 2 หลัง พักได้ทั้งหมด 20 คน มีค่ายพักแรมไว้คอยบริการ 1 แห่ง สามารถพักได้ทั้งหมด 50 คน สำหรับนักท่องเที่ยวที่ต้องการกางเต้นท์พักแรม ทางอุทยานฯ ได้จัด สถานที่กางเต้นท์ให้ 1 แห่ง สามารถพักได้ 100 คน พร้อมทั้งร้านอาหาร และสวัสดิการต่าง ๆ ไว้คอยบริการนักท่องเที่ยว ติดต่อได้ที่สำนักงานอุทยานแห่งชาติน้ำตกทรายขาว ตำบลทรายขาว อำเภอโคกโพธิ์ จังหวัดปัตตานี 94120 หรือติดต่อสอบถามได้ ที่งานบริการบ้านพัก ฝ่ายนันทนาการและสื่อความหมาย ส่วนอุทยานแห่งชาติ สำนักงานอนุรักษ์ทรัพยากรธรรมชาติ กรมป่าไม้ กรุงเทพฯ หรือ โทร.5797223, 5795734 หรือ โทร.5614292 - 4 ต่อ 724, 725
ตำบลสถาน
ตำบลสถาน อาจหมายถึง
ความจำโดยปริยาย
ความจำโดยปริยาย (Implicit memory) เป็นความจำประเภทหนึ่งที่ประสบการณ์ในอดีตช่วยเพิ่มประสิทธิภาพการทำงานอย่างใดอย่างหนึ่งโดยที่ไม่ต้องมีการระลึกรู้ใต้อำนาจจิตใจถึงประสบการณ์ในอดีตนั้น หลักฐานว่ามีความจำโดยปริยายเห็นได้ในปรากฏการณ์ priming (การเตรียมการรับรู้) ซึ่งเป็นการวัดผู้รับการทดลองว่ามีทักษะในงานหนึ่ง ๆ ดีขึ้นเท่าไรเพราะการเตรียมตัวที่ให้กับผู้ทดลองโดยที่ไม่รู้ตัว
ความจำโดยปริยายสามารถนำไปสู่ปรากฏการณ์ความจริงเทียม (illusion-of-truth effect) ซึ่งแสดงว่า เรามักจะคิดว่าคำอ้างอิงหนึ่ง ๆ ว่าเป็นจริงถ้าเคยได้ยินมาก่อน ไม่ว่าคำนั้นจะตรงกับความจริงแค่ไหน ในชีวิตประจำวัน เราพึ่งความจำโดยปริยายทุก ๆ วันในรูปแบบของความจำเชิงกระบวนวิธี (procedural memory) ซึ่งเป็นรูปแบบของความจำที่ทำให้เราสามารถจำได้ว่า จะผูกเชือกรองเท้าอย่างไร  หรือจะขี่จักรยานอย่างไร  โดยไม่ต้องคิดถึงวิธีการทำกิจเหล่านั้น งานวิจัยเกี่ยวกับความจำโดยปริยายแสดงว่า ความจำนี้เกิดขึ้นผ่านกระบวนการทางจิตใจที่ต่างไปจากความจำชัดแจ้ง (explicit memory)
งานวิจัยปัจจุบัน
นักจิตวิทยาชาวอเมริกันแดเนียล สแค็กเตอร์ ได้กล่าวไว้ว่า "ปัญหาว่าความจำโดยปริยายและความจำชัดแจ้งอาศัยระบบ (ประสาท) ที่เป็นรากฐานเดียวกันหรืออาศัยหลายระบบยังไม่มีคำตอบ"
สิ่งที่ค้นพบในงานวิจัยต่าง ๆ เป็นปรากฏการณ์จำนวนมากมายจนกระทั่งว่ายังไม่มีทฤษฎีใดเดี่ยว ๆ ที่สามารถอธิบายสังเกตการณ์เหล่านั้นได้ทั้งหมด แต่ต้องมีทฤษฎี 2 ทฤษฎีที่ใช้อธิบายข้อมูลในส่วนต่าง ๆ กัน
มีแนวทางสองแนวในการศึกษาความจำโดยปริยาย แนวทางแรกคือการกำหนดลักษณะของความจำชัดแจ้ง (คืออะไรที่ไม่ใช่หน้าที่ของความจำชัดแจ้งก็ต้องเป็นหน้าที่ของความจำโดยปริยาย) ถ้าคนที่มีความจำปกติสามารถผ่านการทดสอบเช่น จำรายการศัพท์ได้ คนนั้นกำลังระลึกถึงความจำนั้นใต้อำนาจจิตใจ แนวทางที่สองไม่ได้ขึ้นอยู่กับการตอบสนองทั้งที่อยู่ใต้อำนาจจิตใจและที่อยู่นอกอำนาจจิตใจ แต่ขึ้นอยู่กับตัวแปรอิสระหลายอย่างซึ่งมีผลต่อการตอบสนองของความจำโดยปริยายและความจำชัดแจ้ง
ทฤษฎีสองกระบวนการ
กระบวนการเริ่มการทำงาน (activation processing) เป็นส่วนแรกของทฤษฎีสองกระบวนการ (dual processing theory)  ของ ศ. แมนด์เลอร์ ผู้เป็นนักจิตวิทยาชาวอเมริกันชั้นแนวหน้ากลางคริสต์ศตวรรษที่ 20 ศ. แมนด์เลอร์แสดงว่า มีกระบวนการสองอย่างที่ทำงานกับแบบจำลอง (mental representation) ในสมอง กระบวนการแรกคือ การเริ่มทำ  (activation)  ซึ่งเพิ่มการทำงานที่ทำให้ความจำหนึ่ง ๆ เด่นขึ้น เป็นการเพิ่มความคุ้นเคยให้กับความจำนั้น ซึ่งสามารถใช้อธิบายปรากฏการณ์	 priming ส่วนกระบวนการที่สองก็คือ การทำเพิ่ม (elaboration) ซึ่งเป็นการเข้ารหัสความจำชัดแจ้งที่มีส่วนในกระบวนการเริ่มทำ เป็นกระบวนการที่เกี่ยวกับการสร้างความสัมพันธ์ใหม่ ๆ ระหว่างความจำต่าง ๆ ที่มีอยู่
ระบบความจำต่าง ๆ
ทฤษฎีระบบความจำหลายระบบแสดงว่า ความจำโดยปริยาย (implicit memory) และความจำชัดแจ้ง  (explicit memory) ต่างกันเพราะมีโครงสร้างที่เป็นมูลฐานต่างกัน คือบอกว่า ความจำชัดแจ้งเป็นส่วนของระบบความจำเชิงประกาศ  (declarative memory) ซึ่งมีหน้าที่เกี่ยวกับการสร้างตัวแทน (ทางประสาท) ของข้อมูล โดยเปรียบเทียบกัน ความจำโดยปริยายเป็นส่วนของระบบความจำเชิงกระบวนวิธี  (procedural memory)  ที่ความจำเป็นเพียงแค่การปรับปรุงกระบวนการหรือวิธีการปฏิบัติที่มีอยู่แล้ว
ปรากฏการณ์ความจริงลวง
ทฤษฎีเกี่ยวกับ "ปรากฏการณ์ความจริงลวง" (illusion-of-truth effect) แสดงว่า  เรามีโอกาสที่จะเชื่อข้อความที่คุ้นเคยมากกว่าข้อความที่ไม่คุ้นเคย ในการทดลองในปี ค.ศ. 1977 มีการให้ผู้ร่วมการทดลองอ่านข้อความ 60 ข้อความที่อาจเป็นไปได้ทุก ๆ 2 อาทิตย์แล้วให้ตัดสินใจว่า เป็นจริงหรือเท็จ ข้อความที่ให้อ่านบางส่วน (เป็นจริงบ้าง  เท็จบ้าง) ปรากฏเกินกว่า 1 ครั้งในช่วงการทดลองต่าง ๆ ผลการทดลองแสดงว่า ผู้ร่วมการทดลองมีโอกาสมากกว่าที่จะตัดสินใจว่าข้อความเป็นจริง  ถ้าเป็นข้อความที่เคยได้ยินมาแล้ว แม้ว่าจะจำไม่ได้ว่าเคยได้ยินมาแล้ว ไม่ว่าข้อความนั้นจะเป็นจริงหรือเท็จ
เนื่องจากว่าปรากฏการณ์นี้เกิดขึ้นแม้ไม่รู้ตัว จึงเป็นผลของความจำโดยปริยาย ผู้ร่วมการทดลองบางพวกตัดสินข้อความที่เคยได้ยินแล้วว่าเป็นจริง แม้ว่าจะได้รับแจ้งมาก่อนแล้วว่าเป็นข้อความเท็จ ปรากฏการณ์นี้แสดงภัยที่อาจจะมีเพราะความจำโดยปริยาย เพราะว่า สามารถที่จะนำไปสู่การตัดสินใจที่ไม่รู้ตัวเกี่ยวกับความถูกต้องของข้อความ
ความจำเชิงกระบวนวิธี
ความจำโดยปริยายที่เราใช้ทุกวันอย่างนี้เรียกว่า ความจำเชิงกระบวนวิธี หรือ ความจำเชิงดำเนินการ หรือ ความจำเชิงกระบวนการ  (procedural memory) ซึ่งทำให้เราสามารถทำกิจต่าง ๆ (เช่นเขียนหนังสือหรือขี่จักรยาน) แม้ว่าเราจะไม่ใส่ใจ หรือไม่ได้คิดถึงการกระทำนั้น
ในงานทดลองหนึ่ง มีผู้รับการทดลองสองกลุ่ม  กลุ่มหนึ่งเป็นคนไข้ภาวะเสียความจำ (amnesia) ที่มีความจำระยะยาวเสียหายเป็นอย่างยิ่ง และอีกกลุ่มหนึ่งเป็นคนปกติ มีการให้ผู้รับการทดลองเล่นเกมหอคอยแห่งฮานอย (เป็นเกมซับซ้อนที่ต้องผ่านขั้นตอน 31 ขั้นจึงจะผ่านได้) หลายครั้งหลายคราว ผู้รับการทดลองกลุ่มแรกปรากฏการพัฒนาขึ้นในเกมต่อ ๆ มา เท่ากับผู้ร่วมการทดลองในกลุ่มที่สอง แม้ว่า ผู้ร่วมการทดลองกลุ่มแรกบางคนจะยืนยันว่า  จำไม่ได้ว่าเคยเห็นเกมนี้มาก่อน ผลงานวิจัยนี้บอกเป็นนัยอย่างมีกำลังว่า ความจำเชิงกระบวนวิธีเป็นอิสระอย่างสิ้นเชิงจากความจำเชิงประกาศ  (declarative memory)
ในอีกการทดลองหนึ่ง คนสองกลุ่มได้รับเครื่องดื่มอัดลม กลุ่มแรกภายหลังมีการทำให้เกิดความคลื่นไส้ และดังนั้นจึงเริ่มไม่ชอบใจรส (taste aversion)  ของเครื่องดื่มอัดลม แม้ว่าจะได้รับแจ้งว่า เครื่องดื่มนั้นไม่ได้ทำให้คลื่นไส้ ผลงานวิจัยนี้แสดงว่า มีความจำเชิงกระบวนวิธี  ที่เป็นความจำโดยปริยาย ที่สัมพันธ์ความคลื่นไส้กับรสเครื่องดื่มที่ไม่ได้อยู่ใต้อำนาจจิตใจ
ยังเป็นที่ถกเถียงกันอยู่ว่า ทัศนคติโดยปริยาย  (คือทัศนคติที่เรามีโดยไม่รู้ตัว) ควรจะจัดอยู่ใต้ความจำโดยปริยาย (คือ  โดยบางส่วนแล้ว  ทัศนคติโดยปริยายมีความเหมือนกับความจำเชิงกระบวนวิธีเพราะว่าอาศัยความรู้โดยปริยาย  ที่ไม่สำนึกตัว  ที่ได้เรียนรู้มาก่อนแล้วในอดีต) หรือว่า นี้เป็นเพียงปรากฏการณ์ที่อธิบายได้โดยวิธีอื่น
หลักฐานว่าความจำชัดแจ้งและความจำปริยายเป็นระบบต่างกัน
มีหลักฐานที่ชัดเจนที่แสดงว่า ความจำโดยปริยายโดยมากต่างจากความจำชัดแจ้ง และทำงานภายใต้กระบวนการที่ต่างกันในสมอง งานวิจัยเร็ว ๆ นี้ได้พุ่งความสนใจไปในการศึกษาความแตกต่าง โดยเฉพาะในการศึกษาคนไข้ภาวะเสียความจำและผลของปรากฏการณ์ priming
ความจำโดยปริยายในคนไข้ภาวะเสียความจำ
หลักฐานที่ชัดเจนที่สุดเกี่ยวกับความต่างกันของความจำโดยปริยายและความจำชัดแจ้งอยู่ในงานวิจัยที่ศึกษาคนไข้ภาวะเสียความจำ (amnesia) ดังที่ได้กล่าวไว้แล้วในเรื่องความจำเชิงกระบวนวิธี คนไข้ภาวะเสียความจำไม่มีความบกพร่องในการเรียนรู้งานและกระบวนวิธีที่ไม่ใช้ความจำชัดแจ้ง ในงานวิจัยหนึ่ง คนไข้เกิดความเสียหายอย่างรุนแรงเกี่ยวกับความจำศัพท์แบบระยะยาว แต่ไม่มีความเสียหายในการเรียนรู้การงานใหม่ที่เรียกว่า pursuit rotor (ดูรูป) คนไข้แสดงการพัฒนาขึ้นเมื่อทำงานซ้ำ ๆ แม้ว่าในแต่ละครั้งจะยืนยันว่าไม่เคยเห็นเกมนี้มาก่อน ผลงานวิจัยนี้แสดงว่า กลไกของความจำเชิงประกาศระยะยาวไม่เหมือนกับความจำโดยปริยาย นอกจากนั้นแล้ว งานวิจัยหลายงานที่ใช้เทคนิค priming ในคนไข้ภาวะเสียความจำยังแสดงว่า  ความจำโดยปริยายไม่เกิดความเสียหายแม้ว่าจะมีความเสียหายต่อความจำชัดแจ้งอย่างรุนแรง ยกตัวอย่างเช่น คนไข้และกลุ่มควบคุมแสดงการทำได้ดีขึ้นในระดับเท่า ๆ กันในเรื่องการเติมคำให้เต็มที่เป็นผลจากปรากฏการณ์ priming แม้ว่าจะจำไม่ได้ว่าได้ทำบททดสอบนั้นมาก่อนแล้ว การที่ปรากฏการณ์ priming เกิดขึ้นโดยไม่มีส่วนเกี่ยวข้องจากความจำชัดแจ้งแสดงว่า ระบบความจำทั้งสองมีหน้าที่ต่าง ๆ กันในสมอง
ความต่างกันอื่น ๆ ระหว่างความจำโดยปริยายและความจำชัดแจ้ง
นอกจากงานวิจัยเกี่ยวกับคนไข้ภาวะเสียความจำ ยังมีหลักฐานอื่น ๆ ที่แสดงความต่างกันของความจำโดยปริยายและความจำชัดแจ้ง คือ รูปแบบการพัฒนาของความจำชัดแจ้งไม่เกี่ยวกับความจำโดยปริยาย  ซึ่งบอกเป็นนัยว่า  ระบบทั้งสองอาศัยกระบวนการที่แตกต่างกัน การทดสอบเด็กวัยต่าง ๆ กันที่อยู่ในระยะการพัฒนาต่าง ๆ กัน ไม่แสดงความพัฒนาขึ้นของความจำโดยปริยายไม่เหมือนกับความจำชัดแจ้ง นี้ก็เป็นความจริงด้วยสำหรับผู้ใหญ่วัยชรา คือ ผลงานวิจัยต่าง ๆ แสดงว่า  เมื่อเราถึงวัยชรา  การทำงานของความจำชัดแจ้งก็จะเสื่อมลง แต่ว่า การทำงานของความจำโดยปริยายไม่เสื่อมลงเลยโดยประการทั้งปวง
มีงานทดลองมากมายที่ทำเพื่อแสดงความแตกต่างกันระหว่างความจำโดยปริยายและความจำชัดแจ้ง วิธีการหนึ่งที่ใช้ก็คือ depth-of-processing effect (ผลจากการประมวลผลอย่างลึกซึ้ง) ในงานวิจัยปี ค.ศ. 1981 โดยจาคอบีและดัลลัส มีการให้ผู้รับการทดลองรายการคำศัพท์เพื่อที่จะทำการปฏิสัมพันธ์แบบต่าง ๆ ในคำเหล่านั้น ในศัพท์บางคำ มีการให้ผู้การทดลองทำปฏิสัมพันธ์กับคำเหล่านั้นอย่างตื้น ๆ เช่นนับจำนวนอักษรในคำ ในศัพท์บางคำ ก็ให้ผู้รับการทดลองทำปฏิสัมพันธ์กับคำเหล่านั้นอย่างลึกซึ้ง เช่นตอบคำถามเกี่ยวกับควาหมายของศัพท์นั้น หลังจากนั้น ก็มีการทดสอบว่า  ผู้รับการทดลองสามารถจำได้หรือไม่ว่าได้เห็นคำนั้นมาแล้ว เพราะว่า การประมวลผลอย่างลึกซึ้งช่วยความจำชัดแจ้งของคำ ๆ หนึ่ง ดังนั้น ผู้รับการทดลองจึงจำคำที่ต้องทำปฏิสัมพันธ์อย่างลึกซึ้งได้ดีกว่า แต่ว่า ถ้ามีการทดสอบความจำโดยปริยายโดยวิธี priming คือแสดงคำศัพท์อย่างรวดเร็วแล้วให้ผู้รับการทดลองเลือกศัพท์ที่เคยเห็นแล้ว ปรากฏว่ามีผลเท่ากันระหว่างศัพท์ที่ให้ทำปฏิสัมพันธ์อย่างลึกซึ้งกับคำที่ไม่ได้ให้ทำ นี้บอกเป็นนัยว่า ความจำโดยปริยายไม่ได้อาศัยการประมวลผลอย่างลึกซึ้งเหมือนกับความจำชัดแจ้ง
งานวิจัยเดียวกันทดสอบผลต่อความจำโดยการเตรียมการรับรู้ (priming)  ทางการได้ยิน  แล้วทดสอบโดยใช้สิ่งเร้าทางตา ในกรณีนี้ ผลที่เกิดจากการเตรียมการรับรู้ไม่ลดน้อยถอยหลงไปเมื่อทดสอบความจำชัดแจ้งโดยถามตรง ๆ ว่า  สามารถจำว่าได้ยินคำนี้มาก่อนในส่วนแรกของการทดลองบ้างไหม แต่ในการทดสอบความจำโดยปริยาย ผลของการเตรียมการรับรู้ลดน้อยถอยลงไปอย่างยิ่งเพราะการเปลี่ยนประสาทสัมผัส ระหว่างส่วนที่ศึกษาคำ  (ด้วยการได้ยิน)  และส่วนที่มีการทดสอบ  (ด้วยการเห็น)
งานวิจัยต่อมาในปี ค.ศ. 1987 พบว่าการเข้าไปกวนความจำของรายการศัพท์ มีผลเป็นนัยสำคัญต่อความสามารถของผู้ร่วมการทดลองในการรู้จำคำในการทดสอบการรู้จำชัดแจ้ง แต่ว่า การกวนนั้นไม่มีผลต่อความจำโดยปริยายเกี่ยวกับรายการศัพท์นั้น นอกจากนั้นแล้ว ดูเหมือนว่าจะไม่มีสหสัมพันธ์โดยสถิติระหว่างความสามารถในการจำรายการศัพท์โดยชัดแจ้ง กับความสามารถที่ไม่ได้อยู่ใต้อำนาจจิตใจที่ได้รับประโยชน์จากปรากฏการณ์ priming เพื่อช่วยในการระบุคำที่เห็นมาแล้วในการทดสอบเติมคำให้เต็ม ผลเหล่านี้แสดงผลที่ชัดเจนว่า ความจำโดยปริยายไม่ใช่เพียงแค่มีอยู่เท่านั้น แต่มีอยู่โดยเป็นระบบต่างหาก มีกระบวนการของตนเองที่ต่างจากความจำชัดแจ้งโดยนัยสำคัญ
ซิลค์แอร์
ซิลค์แอร์ (SilkAir) เป็นสายการบินภายในภูมิภาคอันเป็นบริษัทลูกของสิงคโปร์แอร์ไลน์ มีเส้นทางบินจากสิงคโปร์ไปยัง 44 เมืองในเอเชียตะวันออกเฉียงใต้, อินเดีย, จีน และ ออสเตรเลีย สายการบินนี้ก่อตั้งเมื่อปี ค.ศ. 1975 ในชื่อ เทรดวินส์ชาร์เตอร์ โดยใช้เครื่องบินที่เช่ามาจากสิงคโปร์แอร์ไลน์ ต่อมาในปี 1989 เมื่อมีการเช่าเครื่องบินรุ่น แมคดอนเนลล์ดักลาส เอ็มดี-80 ก็ได้เปลี่ยนไปใช้เครื่องหมายการค้าในชื่อ เทรดวินส์แอร์ไลน์ ทำการบินไปยัง 6 จุดหมายได้แก่ บันดาร์เซอรีเบอกาวัน, พัทยา, ภูเก็ต และ กวนตัน ต่อมาในปี 1991 ก็เริ่มมีการปรับปรุงองค์กรขนานใหญ่ และเปลี่ยนชื่อบริษัทเป็น ซิลค์แอร์
ซิลค์แอร์ได้ควบรวมกิจการเข้ากับสิงคโปร์แอร์ไลน์ในวันที่ 28 มกราคม ค.ศ. 2021
ข้อตกลงการบินร่วม
ซิลค์แอร์ได้ทำข้อตกลงการบินร่วมกับสายการบินดังต่อไปนี้:
ฝูงบิน
ซิลค์แอร์เคยให้บริการเครื่องบินดังต่อไปนี้:
พิพิธภัณฑสถานแห่งชาติ สงขลา
ประวัติ
ในสมัยก่อนเคยเป็นคฤหาสน์ของผู้ช่วยเจ้าเมืองสงขลา พระยาสุนทรานุรักษ์ (เนตร ณ สงขลา) ผู้ช่วยราชการเมืองสงขลาเมื่อปี พ.ศ. 2421 จนกระทั่งเมื่อปี พ.ศ. 2437 ใช้เป็นที่พำนักและว่าราชการของพระยาวิจิตรวรศาสตร์ ข้าหลวงพิเศษสงขลา ซึ่งต่อมาก็คือ เจ้าพระยายมราช และต่อมาใช้เป็นศาลาว่าการมณฑลนครศรีธรรมราช ต่อมาสมเด็จพระบรมโอรสาธิราช เจ้าฟ้ามหาวชิราลงกรณ์ สยามมกุฎราชกุมาร เสด็จเป็นองค์ประธานในพิธีเปิดพิพิธภัณฑ์สถานแห่งชาติ สงขลา และเมื่อวันที่ 25 กันยายน พ.ศ. 2525 พิพิธภัณฑ์สถานแห่งชาติสงขลาเปิด วันพุธ ถึง วันอาทิตย์ และจะปิดวัน วันจันทร์ วันอังคาร และวันหยุดทางราชการ เป็นต้น
เจ้าหญิงซอร์กาแห่งมอนเตเนโกร
ทิวงคต
เจ้าหญิงซอร์กาแห่งมอนเตเนโกร มิได้ดำรงพระอิสริยยศเป็น สมเด็จพระราชินีแห่งเซอร์เบีย เนื่องจากพระองค์เสด็จทิวงคตก่อนพระราชสวามีขึ้นครองราชย์ ต่อมาเมื่อพระราชสวามีขึ้นครองราชย์แล้ว ทรงมีพระบรมราชโองการสถาปนาพระองค์ให้มีพระอิสริยยศเทียบเท่าสมเด็จพระราชินี เจ้าหญิงซอร์กาแห่งมอนเตเนโกรทิวงคตลงเมื่อวันที่ 16 มีนาคม 2433 สิริพระชนมายุเพียง 25 พรรษา พร้อมด้วย เจ้าชายแอนดรูว์ พระราชโอรสพระองค์สุดท้อง
เบ็นเท็น: อัลติเมทเอเลี่ยน
เบ็นเท็น: อัลติเมทเอเลี่ยน (Ben 10: Ultimate Alien) เป็นการ์ตูนทีวีแอนิเมชันของประเทศสหรัฐอเมริกา ผลิตโดย Man of Action (เป็นทีมประกอบด้วย Duncan Rouleau, Joe Casey, Joe Kelly และ Steven T. Seagle) สังกัด Cartoon Network Studios เป็นภาคต่อของเบ็นเท็นและเบ็นเท็น: พลังเอเลี่ยน ออกฉายครั้งแรกในสหรัฐอเมริกาในวันที่ 23 เมษายน ค.ศ. 2010 สำหรับในประเทศไทยมีกำหนดฉายในวันที่ 10 เดือน 10 ปี 2010 (10 ตุลาคม พ.ศ. 2553) ทางช่องการ์ตูนเน็ทเวิร์ค ทรูวิชั่นส์ช่อง 29 สำหรับระบบอนาล็อก และช่อง 32 สำหรับระบบดิจิตอล
ฤดูกาลที่ 1
หลังจากซีรีส์ชุดที่สองคือ เบ็นเท็น: พลังเอเลี่ยน จบลง ซีรีส์ชุดใหม่ “เบ็นเท็น อัลติเมทเอเลี่ยน” ไม่กี่เดือนหลังจบศึกกับวิวแกกต์ เบ็น เท็นนีย์สันซึ่งตอนนี้เติบโตเป็นเด็กหนุ่มวัย 16 ปี และชีวิตของเขามีการเปลี่ยนแปลงมากมาย ตอนนี้ออมนิทริกซ์ถูกทำลายไปแล้ว แต่เป็นอัลติเมทริกซ์ อุปกรณ์พิเศษที่ดูเหมือนนาฬิกาข้อมือที่ช่วยให้เบ็นกลายร่างไปเป็นซูเปอร์ฮีโร่จากต่างดาวได้หลากหลายรูปแบบ และยังทำให้เขาสามารถสร้างวิวัฒนาการ (อัลติเมท) ของเอเลียนทรงพลังต่อไปได้อีก และเบ็นต้องเผชิญหน้าในสิ่ง 3 อย่าง คือ นอกจากนี้ เบ็นยังมีรถทรงพลังคันใหม่ “เบ็นโมบิล” ซึ่งเป็นของขวัญวันเกิดจากเควิน
และในท้ายที่สุดพวกเบ็นก็หาทางรักษาเควินกับส่งพลังกลับคืนสู่เจ้าของที่เควินไปดูดพลังมา กับนำพวกเอเลี่ยน 5 ตัวที่แอกกรีกอจับมาส่งกลับบ้านเกิด
เบ็น เบ็นจามิน เคอบี้ เท็นนีย์สัน
ในอายุ 16 ปี ความลับของเบ็นถูกเปิดเผยโดยเด็กที่มีชื่อว่า จิมมี่ โจนส์ ทำให้เขาดังไปทั่วโลกในฐานะฮีโร่ในดวงใจของเด็ก ๆ และเป็นความสงสัยของผู้ใหญ่ที่เชื่อว่า เบ็นคือเอเลี่ยนจอมวายร้าย ในภาคนี้เบ็นต้องเสี่ยงตายมากกว่าครั้งก่อนๆ แต่ตัวเบ็นก็เติบโตขึ้นทั้งร่างกายและจิตใจ มีการตัดสินใจและความคิดในเชิงสร้างสรรค์ อ่อนโยนต่อเอเลี่ยนและมนุษย์มากขึ้น รวมทั้งยอมสละชีวิตเพื่อให้เหล่าอัลติเมทเอเลี่ยนมีชีวิตต่อไป เบ็นใส่ชุดเสื้อเชิ้ตสีดำ เสื้อแจ๊คเกตสีเขียว รูปหมายเลข 10 แถบลายสีขาว วงกลมสีดำ กางเกงยีนส์สีน้ำเงิน รองเท้าผ้าใบสีดำ ลักษณะ ของเบ็น คือผมสีน้ำตาล ตาสีเขียว
เกวน เกวนโดลิน เคอบี้ เท็นนีย์สัน
ในอายุ 16 ปี เกวนสามารถใช้พลังของเธอได้มากกว่าเมื่อก่อน โดยเธอสามารถควบคุมพลังเอนโนไดต์ของเธอได้แล้ว บ่อยครั้งที่อาจพบเห็นเธอใช้เวทมนตร์เหมือนกับภาคแรก มักเคืองเรื่องความโลภของเควินเสมอ
เควิน อีธาน เลวิน
ในอายุ 17 ปี เควินเป็นมนุษย์ชาวออสโมซิส ที่ยังเป็นตัวป่วนของกลุ่ม ตอนนี้ เควินสามารถซับสสาร พร้อมกับแขนที่แปลงเป็นอาวุธได้ (จากประสบการณ์การกลายพันธุ์) ในตอน The Forge of Creation เควินได้ซับพลังจากอัลติเมทริกซ์ เพื่อช่วยจักรวาล ไม่ให้แอกกรีกอได้พลังที่สูงสุดในจักรวาลและซับพลังจากแอกกรีกอ ทำให้แอกกรีกอเป็นปกติ แต่ผลจากการซับพลังทำให้เขาไม่สามารถควบคุมตัวเองได้และเควินได้กลับมาเป็นวายร้ายอีกครั้ง แต่ในตอน Absolute Power Part 2 เควินได้กลับมาเป็นเหมือนเดิมอีกครั้ง เพราะเครื่องมือที่คูเปอร์สร้างมาเพื่อการรักษาของเควิน พร้อมกับเอเลี่ยนทั้งห้าที่แอกกรีกอลักพาตัวมาด้วย
จิมมี่ โจนส์
เป็นตัวละครใหม่ในภาคนี้ เขาคอยติดตามข่าวที่เกี่ยวข้องกับเบ็นแทบทุกอย่าง มีความสามารถเกี่ยวกับคอมพิวเตอร์เป็นพิเศษ ขนาดที่สามารถนำข้อมูลลับเกี่ยวกับเอเลี่ยนจากอินเทอร์เน็ตมาได้นับไม่ถ้วนทั้งๆที่เป็นแค่เด็กธรรมดา เขามีหน้าที่ค่อยช่วยเหลือพวกเบ็นอยู่ห่างๆ นอกจากนี้จิมมี่ยังเป็นเพื่อนทางอินเทอร์เน็ตกับอัศวินอมตะอีกด้วย
แอกกรีกอ
แอกกรีกอ เอเลี่ยนชาวออสโมเซียน (มีความสามารถใกล้เคียงกับเควิน แต่เควินซับสสาร ส่วนเขาจะดูดพลังจากสิ่งมีชีวิต) ที่ลักพาตัวเอเลี่ยนทั้ง 5 ตัว (ไบวาวอน, กะลาปากัส , แพนดอร์ , แอนเดรีย และ แร้ด) จากกาแลกซีแอนโดรเมด้า แต่เอเลี่ยนทั้ง 5 หลบหนีไปยังโลก เป็นวายร้ายหลักในฤดูกาลที่ 1
ตอนนี้ เขากำลังไล่ล่าเอเลี่ยนทั้ง 5 ตัว และในตอน Ultimate Aggregor เขาสามารถดูดพลังเอเลี่ยน 5 ตัวได้แล้ว
ในตอน Map of Infinity เราพบว่าที่แอกกรีกอต้องการซับพลังเอเลี่ยน ก็เพื่อต้องการนำแผนที่อินฟินิตี้จากที่ซ่อนทั้ง 4 แห่ง ได้แก่ ดาวมิวกิดีตี้, ดาวพิซซิส , ดินแดนเลดเจอโดเมน และ ดาวเพอร์เพลซซาฮีดรอน โดยสามารถผ่านผู้พิทักษ์แผนที่ไปได้ แล้วไปยังขุมอุบัติพลังเนรมิต ซึ่งถ้าได้ทั้ง 4 ชิ้นแล้ว แอกกรีกอก็จะได้พลังที่ทรงอำนาจที่สุดในจักรวาล
ในตอน Perplexhahedon แอกกรีกอได้แผนที่ครบแล้ว ทั้ง 4 ชิ้น
ในตอน The Forge of Creation แอกกรีกอไปยังขุมอุบัติพลังเนรมิต ซึ่งอยู่อีกนอกจักรวาล เพื่อจะไปรับรางวัลสูงสุดซึ่งก็คือ การซับพลังจากเอเลี่ยนเผ่าพันธุ์เซเลเทอซาเปียน (เผ่าพันธุ์ เอเลี่ยนเอกซ์) ที่เพิ่งเกิด แล้วเป็นจอมพลังที่ไม่มีใครหยุดยั้งมันได้ แต่เควินได้ซับพลังจากอัลติเมทริกซ์ เพื่อสู้กับแอกกรีกอ แอกกรีกอจึงพ่ายแพ้ให้กับเควิน เควินซับพลังจากแอกกรีกออีกที แอกกรีกอจึงกลับมาเป็นปกติแล้วพ่ายแพ้แต่บัดนั้น
วิล เฮอแรงค์
วิล เฮอแรงค์ เป็นผู้ประกาศข่าว ในเคเบิลทีวี รายการ "เดอะ เฮอแรงค์ เนชั่น" เขาพยายามเต็มที่ในการทำลาย เบ็น โดยจับผิดเบ็นอยู่ตลอด เช่น เบ็นชอบทำลายข้าวของ เขาจัดการเบ็นโดยการสร้างหุ่นยนต์ที่ใช้การเคลื่อนไหวของเบ็น (ตอน Video Games), เป็นพันธมิตรกับกัปตันเนมิซิส ทำลายชื่อเสียงของเบ็น (ตอน Hero Time) เป็นต้น มีผู้ช่วยชื่อ โอลิเวอร์ ทอมป์สัน แต่ถูกไล่ออกแล้ว
แอดวิเทีย
แอดวิเทีย เป็นเอเลี่ยนที่เป็นเจ้าของดินแดนเลดเจอโดเมน มีกบฏซึ่งเป็นพ่อของชามแคสเตอร์ แต่เขาก็เป็นผู้ชนะ เนื่องจากเขาเป็นผู้ครอบครองอัลฟารูน อุปกรณ์ที่สามารถทำให้แอดวิเทียมีพลัง แต่ตอนนี้ ถูกแอกกรีกอแย่งอัลฟารูนแล้ว (เนื่องจากอัลฟารูน คือชิ้นส่วนของแผนที่อินฟินิตี้)
อัลติเมทริกซ์
อัลติเมทริกซ์ เป็นอุปกรณ์การแปลงร่างร่างใหม่ ที่มาแทนที่ออมนิทริกซ์ พร้อมด้วยฟังก์ชันใหม่ คือการแปลงจากเอเลี่ยนธรรมดา เป็นเอเลี่ยนร่างพัฒนาแล้ว (หรือเรียกว่า อัลติเมท) ปัจจุบัน มีเอเลี่ยนที่แปลงเป็นอัลติเมทเพียง 8 ตัวเท่านั้น ได้แก่ พร้อมทั้งเอเลี่ยนตัวเก่าหลากหลายร่างที่ได้ใช้และไม่ได้ใช้ในภาคนี้ ได้แก่ สวอมป์ไฟร์, ฮิวมังกาซอร์ , เจ็ทเรย์ , บิ๊กชิลล์ , โครม่าสโตน , เบรนสตอร์ม , สไปเดอร์มังคี้ , กู๊ป , เอคโค่เอคโค่ , เอเลี่ยนเอกซ์ , นาโนแม็กซ์ , โลดสตาร์ , แร็บ , ไดมอนดร์เฮด , โฟร์อาร์มส์ , ริพจอว์ , แคนนอนโบลท์ , อัพชัค , เวย์บิ๊ก, ไวท์มัท , ฮีทบราสท์ , โกรสฟรีค , อัพเกรด , สติงค์ฟลาย , เกรย์แมทเทอร์ , เอ็กเซลเลเร็กซ์ , ดิทโต้ ฯลฯ
วอเทอร์ ฮาซาจ (Water hazard)
จุดเด่น
เทอร์ราสปิน(Terraspin)
จุดเด่น
เอ็นเนอร์จี ( NRG )
จุดเด่น
ฟราสท์แทรค (Fasttrack)
จุดเด่น
แอมฟิเบียน (Ampfibian)
จุดเด่น
จูรี่ ริกก์ (Jury rigg)
"" จุดเด่น""
อีทเทิล (Eatle)
'""จุดเด่น'"
คล็อกเวิร์ค (Clockwork)
'"จุดเด่น'"
ระบบ
มีระบบต่างๆ ดังนี้
ยูนิทริกซ์
ยูนิทริกซ์ หรือยูนีส เป็นวัตถุต้นแบบของออมนิทริกซ์ สร้างโดยแอสมัท เพื่อทดลองในการเก็บดีเอ็นเอ ในตอน The Transmogrification of Eunice แอสมัทกล่าวไว้ว่า เมื่อเกวนจับยานที่บรรจุยูนิทริกซ์ ยูนิทริกซ์จึงเป็นเด็กผู้หญิงที่ชื่อยูนีสเพราะเก็บดีเอ็นเอของเกวนไว้ ยูนีสสามารถเก็บพลังของสัตว์ต่างๆ ไว้กับตัวเองได้ แอสมัทบอกว่ายูนีสอันตรายเป็นอย่างมาก จึงมีความจำเป็นให้ยูนีส ไปทำงานที่ไพรมัส
ภาคต่อ
เบ็นเท็น ออมนิวเวิร์ส
พระราชพิธีมหามงคลเฉลิมพระชนมพรรษา 6 รอบ 5 ธันวาคม 2542
ระวังสับสนกับ พระราชพิธีมหามงคลเฉลิมพระชนมพรรษา 6 รอบ 12 สิงหาคม 2547
''ระวังสับสนกับ พระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567
พระราชพิธีมหามงคลเฉลิมพระชนมพรรษา 6 รอบ 5 ธันวาคม พุทธศักราช 2542 (อังกฤษ: Celebration onthes of the Auspicious Occasion the His Majesty king's 6 th Cycle Buddhism Anniversary 5th December 1999) เป็นพระราชพิธีที่จัดขึ้นเนื่องในโอกาสที่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเจริญพระชนมพรรษา 72 พรรษา หรือ 6 รอบ จัดขึ้นในสมัยรัฐบาล นายชวน หลีกภัย เป็น นายกรัฐมนตรี ได้ขอพระราชทานพระบรมราชานุญาตจัดงานพระราชพิธีเพื่อเฉลิมพระเกียรติ ซึ่งประกอบด้วยพระราชพิธีและรัฐพิธีต่าง ๆ ดังนี้
วันศุกร์ที่ 22 ตุลาคม พุทธศักราช 2542
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนิน ไปในการพระราชพิธีหล่อพระพุทธรูปปางห้ามสมุทรมหามงคลเฉลิมพระเกียรติ พระชนมพรรษา 6 รอบ เป็นพระพุทธรูปทรงเครื่อง แต่งเครื่องประดับและทรงพระมหามงกุฎ ณ พระอุโบสถ วัดพระศรีรัตนศาสดาราม วันนั้นเป็นวันทรงผนวชของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพฤหัสบดีที่ 4 พฤศจิกายน พุทธศักราช 2542
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรเสด็จพระราชดำเนิน ไปในการพระราชพิธีเสด็จพระราชดำเนินถวายผ้าพระกฐิน โดยกระบวนพยุหยาตราทางชลมารค ณ วัดอรุณราชวราราม
วันเสาร์ที่ 20 พฤศจิกายน พุทธศักราช 2542
เสกน้ำพระพุทธมนต์ศักดิ์สิทธิ์เพื่อทูลเกล้าทูลกระหม่อมถวายแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ วัดเบญจมบพิตรดุสิตวนาราม
วันเสาร์ที่ 4 ธันวาคม พุทธศักราช 2542
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนิน ไปในการพระราชกุศลทักษิณานุปทาน ณ พระที่นั่งอมรินทรวินิจฉัยในพระบรมมหาราชวัง
วันอาทิตย์ที่ 5 ธันวาคม พุทธศักราช 2542
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จออกมหาสมาคมรับการถวายพระพรชัยมงคล ณ สีหบัญชร พระที่นั่งอนันตสมาคม ในพระบรมมหาราชว้งโดยมีพระบรมวงศานุวงศ์ องคมนตรี คณะรัฐมนตรี ข้าราชการ ทหาร ตำรวจ พลเรือน เข้าเฝ้าทูลละอองธุลีพระบาท ถวายพระพรชัยมงคล พระราชดำรัส มีความว่า
จากนั้นช่วงบ่าย พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนิน ไปยังวัดพระศรีรัตนศาสดาราม ทรงรับการถวายพระพรจากบรรพชิตญวนและจีน และพระราชทานสัญญาบัตรพัดยศแก่บรรพชิตญวนและจีน  ที่มุขหน้า พระอุโบสถ จากนั้น พระสงฆ์ 5 รูป สวด "นวัคคหายุสมธัมม์" ทรงบูชาเทวดานพเคราะห์ และพระราชทานสังคหวัตถุ แก่ข้าทูลละอองทุลีพระบาทสูงอายุ จากนั้นพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปยัง พระที่นั่งอมรินทรวินิจฉัย ทรงสถาปนาสมณศักดิ์ พระสงฆ์และฐานันดรศักดิ์แก่พราหมณ์ประจำราชสำนัก
วันจันทร์ที่ 6 ธันวาคม พุทธศักราช 2542
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปยัง พระที่นั่งอมรินทรวินิจฉัย ไปในการพระราชพิธีพระราชกุศลเลี้ยงพระเทศน์มงคลวิเศษ
วันพุธที่ 8 ธันวาคม พุทธศักราช 2542
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จออก ณ พระที่นั่งจักรีมหาปราสาท ทรงพระกรุณาโปรดเกล้าโปรดกระหม่อม ให้ คณะทูตานุทูตต่างประเทศ และ ผู้แทนกงสุล เฝ้าทูลละอองธุลีพระบาท ถวายพระพรชัยมงคล ในการนี้ นายจาร์ค ดุฟ (Mr. Jacques Diouf) ผู้อำนวยการองค์การอาหารและเกษตรแห่งสหประชาชาติ (FAO) ได้ทูลเกล้าฯถวาย เหรียญเทเลฟูด (Telefood medal) เหรียญแรกของโลก ในฐานะที่ทรงบำเพ็ญพระราชกรณียกิจทางการพัฒนาการเกษตรของประเทศไทย เพื่อยกระกับความเป็นอยู่ของเกษตรกร และสร้างความมั่นคงด้านอาหาร
รัฐพิธี
รัฐบาลไทยได้เตรียมการจัดรัฐพิธี เนื่องในวโรกาสมหามงคลเฉลิมพระชนมพรรษา 6 รอบ 5 ธันวาคม 2542 โดยมีรายละเอียด ดังต่อไปนี้
การประชาสัมพันธ์
โดยสถานีวิทยุกระจายเสียง สถานีโทรทัศน์ และสื่อมวลชนทุกสำนัก จะถ่ายทอดสดงานพระราชพิธีและกิจกรรมเฉลิมพระเกียรติ โดยให้ทุกสถานีเชื่อมโยงสัญญาณจากโทรทัศน์รวมการเฉพาะกิจแห่งประเทศไทย
ตราสัญลักษณ์
ตราสัญลักษณ์ พระราชพิธีมหามงคลเฉลิมพระชนมพรรษา 6 รอบ 5 ธันวาคม พุทธศักราช 2542 ออกแบบโดย นายนิรันดร์ ไกรสรรัตน์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อม พระราชทานตราสัญลักษณ์ดังกล่าว (ซึ่งเป็นแบบที่ได้รับรางวัลที่ 1 ในการประกวดตราสัญลักษณ์ฯ โดยกรมศิลปากร) สำหรับใช้ในพระราชพิธีมหามงคลเฉลิมพระชนมพรรษา 6 รอบ จากการทูลเกล้าทูลกระหม่อมถวายแบบโดยรัฐบาล เพื่อทรงเลือกแบบที่เหมาะสม
เทศบาลตำบลเด่นชัย
เทศบาลตำบลเด่นชัย เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ 1–3, 6–7, 9–11 กับบางส่วนของพื้นที่หมู่ 4–5, 8 ตำบลเด่นชัย พื้นที่ทั้งหมดของหมู่ 5 กับบางส่วนของพื้นที่หมู่ 1, 10 ตำบลแม่จั๊วะ รวมทั้งพื้นที่บางส่วนของหมู่ 4, 6 ตำบลปงป่าหวาย ในอำเภอเด่นชัย จังหวัดแพร่ เดิมมีฐานะเป็นสุขาภิบาลเด่นชัยที่จัดตั้งขึ้นใน พ.ศ. 2499 มีการเปลี่ยนแปลงเขตสุขาภิบาลในปี พ.ศ. 2528 ซึ่งยึดเป็นเขตเทศบาลในปัจจุบัน แล้วได้รับการจัดตั้งเป็นเทศบาลตำบลใน พ.ศ. 2542 ปี พ.ศ. 2565 เขตเทศบาลมีประชากรทั้งหมด 10,818 คน โดยแบ่งประชากรเป็นเขตตำบลเด่นชัย 9,076 คน เขตตำบลแม่จั๊วะ 1,163 คน และเขตตำบลปงป่าหวาย 579 คน
พื้นที่เทศบาลตำบลอยู่บริเวณศูนย์ราชการของอำเภอเด่นชัย อยู่ห่างจากศาลากลางจังหวัดแพร่ประมาณ 25.7 กิโลเมตร อยู่ห่างจากกรุงเทพมหานครประมาณ 530 กิโลเมตรตามทางรถยนต์ และใช้เวลา 9 ชั่วโมง 30 นาที ถึงกรุงเทพมหานครผ่านทางสถานีรถไฟเด่นชัย มีพื้นที่รับผิดชอบทั้งหมด 11.62 ตารางกิโลเมตรหรือคิดเป็น 7,262.5 ไร่ เป็นที่ตั้งของสถานีรถไฟเด่นชัย ซึ่งเป็นจุดเริ่มต้นของโครงการรถไฟทางคู่สายใหม่ เด่นชัย-เชียงราย-เชียงของที่จะยกระดับจากสถานีเด่นชัยเป็นชุมทางเด่นชัยในอนาคต
อาเซ็มยูธเกมส์ 2005
อาเซ็มยูธเกมส์ 2005 (2005 ASEM Youth Games) เป็นการจัดกีฬาเยาวชนเอเชีย - ยุโรปครั้งที่ 1 จัดขึ้นที่ กรุงเทพมหานคร ราชอาณาจักรไทย ระหว่างวันที่ 2 มิถุนายน - 8 มิถุนายน พ.ศ. 2548 โดยมีประเทศเข้าร่วมแข่งขัน 38 ประเทศ และ มีกีฬาแข่งขันทั้งหมด 6 ชนิด
สัญลักษณ์นำโชค
ม้าก้านกล้วย ชื่อว่าใบตอง ( Bai-Tong)
สรุปเหรียญที่นักกีฬาไทยได้รับในกีฬาอาเซ็มยูธเกมส์
ในการแข่งขันกีฬาอาเซ็มยูธเกมส์ครั้งนี้ นักกีฬาไทยสามารถทำผลงานได้ทั้งหมด เหรียญ แบ่งเป็น
สิทธิการออกอากาศ
สำหรับการถ่ายทอดสดการแข่งขันทางสถานีวิทยุโทรทัศน์แห่งประเทศไทย (สทท.11) กรมประชาสัมพันธ์ จะทำการถ่ายทอดสดเป็นเวลา 2 ชั่วโมงต่อวัน ซึ่งมีทั้งหมด 6 ชนิดกีฬา และ เสนอเทปสรุปผลการแข่งขันรายวันในเวลา 22.45-23.45 น. ส่วนสถานีวิทยุโทรทัศน์ช่องอื่นๆ จะทำการบันทึกเทปสรุปผลการแข่งขันเพื่อนำเผยแพร่ในภาคข่าวกีฬาของแต่ละช่องทุกวัน
วันแม่
วันแม่ในประเทศต่าง ๆ
ประเทศอื่น ๆ ก็มีการกำหนดวันแม่ไว้เช่นเดียวกัน ตัวอย่างเช่น สหรัฐอเมริกาและญี่ปุ่น ใช้วันอาทิตย์ที่สองของเดือนพฤษภาคม ประเทศรัสเซียใช้วันที่ 28 พฤศจิกายน เป็นต้น ทั้งนี้บางประเทศมีการเฉลิมฉลองในวันสตรีสากล
ประเทศญี่ปุ่น
ทั้งนี้ วันเด็ก 5 พฤษภาคม เป็นวันหยุดนักขัตฤกษ์ (วันหยุดแห่งชาติตามกฎหมาย) "เพื่อให้เด็กได้มีความสุขกับครอบครัว และยังมีวัตถุประสงค์เพื่อขอบคุณแม่ที่ทำให้เราได้เกิดมาอีกด้วย"
ในวันแม่ ปกติประเทศญี่ปุ่นจะให้ดอกคาร์เนชัน แต่เมื่อเร็ว ๆ นี้ ไม่เพียงดอกคาร์เนชันเท่านั้น แต่ดอกกุหลาบสีชมพูและดอกเจอร์เบอรา ก็ให้ได้เช่นกัน
ประเทศไทย
ในประเทศไทย เดิมมีการจัดงานวันแม่ โดยสำนักวัฒนธรรมฝ่ายหญิง สภาวัฒนธรรมแห่งชาติ ตรงกับวันที่ 15 เมษายน ของทุกปี ตั้งแต่ พ.ศ. 2493 ตามมติคณะรัฐมนตรี ลงวันที่ 23 กุมภาพันธ์ พ.ศ. 2493 ในคณะรัฐบาลจอมพล ป. พิบูลสงคราม ต่อมาในปี พ.ศ. 2519 ได้เปลี่ยนมาเป็นวันที่ 12 สิงหาคม ตรงกับวันเฉลิมพระชนมพรรษาของสมเด็จพระนางเจ้าสิริกิติ์ พระบรมราชินีนาถ พร้อมกับได้กำหนดให้ดอกมะลิเป็นดอกไม้สัญลักษณ์แทนวันแม่ เนื่องจากเป็นดอกไม้ที่มีสีขาว มีกลิ่นหอมและออกดอกได้ตลอดทั้งปี เปรียบได้กับความรักอันบริสุทธิ์ของแม่ที่มีต่อลูก
ยศ อินทรโกมาลย์สุต
นายยศ อินทรโกมาลย์สุต เป็นอดีตรัฐมนตรีช่วยว่าการกระทรวงสหกรณ์ ในรัฐบาลจอมพล ป. พิบูลสงคราม และเป็นอดีตรัฐมนตรีช่วยว่าการกระทรวงคมนาคม ในรัฐบาลพลเอก เปรม ติณสูลานนท์ และเป็นอดีตสมาชิกสภาผู้แทนราษฎรจังหวัดนครราชสีมา 5 สมัย
ยศ อินทรโกมาลย์สุต มีบุตรชายเป็นนักการเมืองคนหนึ่งคือ มานะศักดิ์ อินทรโกมาลย์สุต อดีต ส.ส.กรุงเทพมหานคร และมีหลานชายคือ ชวนนท์ อินทรโกมาลย์สุต อดีต ส.ส.